So, ich bin wider mal  underwägs gsii fürd Wärtsilä. Das mal häts mi - zum zweite mal - uf Lanzarote triebe (wonis letschte mal gsii bin isch de motor nöd gloffe…). Das mal ischer am aafang au nanig gloffe, drum hani dänn es paar stund ziit gha zum tourist spiele. Es isch also scho na e cooli insle - uf all fäll geologisch rächt spannend. Da häts lavasteifälder wo für eus so uusgseht wie für e ameise erde imene bluemebeetli - ganz grob und verbröcklet mit fascht metergrosse bröcke drin. Aber zum bade isches also na eidüütig zchalt… und  zu allem ane blaset immer na en giftige wind wo au es sünnele müehsam macht. Aber zum glück hani dänn törfe go schaffe - ufem motor isches dänn schön warm gsii   Ide gallerie häts na es paar föteli…